న్యూజిలాండ్‌ 126/7 (20 ఓవర్లు)
టీమిండియా 79 ఆలౌట్‌ (18.1 ఓవర్లు)
సత్తాచాటిన ఇరు జట్ల బౌలర్లు
అండర్సన్‌, రోంచ్‌ సత్తా
ధోనీ ఒంటరి పోరాటం వృధా
నాగ్‌పూర్‌ : వరల్డ్‌ టి20 కప్‌లో భాగంగా టీమిండియాతో జరిగిన మ్యాచ్‌లో న్యూజిలాండ్‌ 47 పరుగులతో ఘన విజయం సాధించింది. టాస్‌ గెలిచి న్యూజిలాండ్‌ బ్యాటింగ్‌ ఎంచుకుని నిర్ణీత 20 ఓవర్లలో 7 వికెట్లకు 126 పరుగులు చేయగా అనంతరం బ్యాటింగ్‌కు దిగిన టీమిండియా 79 పరుగులకే ఆలౌటైంది. దీంతో టీమిండియాపై న్యూజిలాండ్‌ దూకుడుకు టీమిండియా బౌలర్లు సమర్థవంతంగా కట్టడి చేశారు. వరల్డ్‌ టి20 మ్యాచ్‌లో టాస్‌ గెలిచిన  న్యూజిలాండ్‌ నిర్ణీత 20 ఓవర్లలో 126 వద్ద ఆలౌటైంది.భారత బౌలర్లు నెహ్రా,అశ్విన్‌,రైనా,బుమ్రా,జడేజాల ముందు నిలువలేకపోయారు.టీమిండియా బౌలర్ల ధాటికి నలుగురు బ్యాట్స్‌మెన్‌ రెండంకెల స్కోరు లోపు ఔటయ్యారు.కోరీ అండర్సన్‌ 34 పరుగులు,రోంచి 21 పరుగులు మాత్రమే చేసి కొంత మేరకు నిలదొక్కుకున్నారు.ఓపెనర్‌ గుప్తిల్‌ 7 పరుగులు,అశ్విన్‌ బౌలింగ్‌లో తొలి బంతికే సిక్సర్‌ కొట్టి,మరుసటి బంతికే ఎల్‌డిడబ్ల్యూగా వెనుదిరిగాడు.మున్రో 7 పరుగులకే అదే ఓవర్‌లో మరో సిక్సర్‌ కొట్టి అనంతరం నెహ్రా బౌలింగ్‌లో భారీ షాట్‌కు యత్నించి క్యాచ్‌ ఔటయ్యాడు.కాగా 32 పరుగుల వద్ద విలియమ్సన్‌ రనౌట్‌ నుంచి తృటిలో తప్పించుకున్నా,రైనా బౌలింగ్‌లో స్టంప్‌ ఔటయ్యాడు.పరుగులు రాబట్టే క్రమంలోనే రాస్‌ టేలర్‌ 10 పరుగుల వద్ద రనౌట్‌ అయ్యాడు.ఇక అండర్సన్‌ 34 పరుగుల వద్ద బుమ్రా బౌలింగ్‌లో ఔటయ్యాడు.
నిలదొక్కుకున్న ధోనీ,కోహ్లీ
న్యూజిలాండ్‌ తరువాత బ్యాటింగ్‌కు దిగిన టీమిండియా తన సత్తా చాటలేకపోయింది. కాగా తొలి ఓవర్‌లోనే ధావన్‌ 1 పరుగు వద్ద మెక్‌కెల్లమ్‌ బౌలింగ్‌లో ఎల్బీడబ్ల్యూగా పెవిలియన్‌కు వెళ్లిపోగా రోహిత్‌ 5 పరుగులు, రైనా 1 పరుగు చేసి వెంటవెంటనే బౌటయ్యారు. అనంతరం వచ్చిన యువరాజ్‌ 4 పరుగులు చేసి నిరాశపరిచాడు. నిలకడగా పరుగులు రాబడుతున్న సమయంలో కోహ్లీ 23 పరుగులతో కీపర్‌కు క్యాచ్‌ ఇచ్చి ఔటయ్యాడు.పాండ్యా 1 పరుగు,జడేజా జిరో పరుగుల వద్ద ఔట్‌కాగా 43 పరుగులకే ఔట్‌ కావడంతో టీమిండియాకు సమస్యగా మారిపోయింది.తరువాత ధోనీ 30 పరుగులతో ఒంటరి పోరాటం చేయడం మినహా బ్యాట్స్‌మెన్‌ ఎవరూ సరిగా ఆడలేకపోవడంతో 79 పరుగులకే ఆలౌటైంది.కాగా తొలి మ్యాచ్‌లో బౌలర్లు తమ హవాను కనబరిచారు.టీమిండియా బౌలర్లు న్యూజిలాండ్‌ను కట్టడి చేయగా,న్యూజిలాండ్‌ బౌలర్లు టీమిండియాను అడ్డుకున్నారు.పటిష్టమైన టాప్‌ ఆర్డర్‌ ఉన్న టీమిండియా టార్గెట్‌ చేధనలో పోటీ ఇవ్వలేక పోయింది.
నల్లబ్యాడ్జిలతో బరిలోకి
టి20 ప్రపంచ కప్‌ ప్రారంభ మ్యాచ్‌లో న్యూజిలాండ్‌ ఆటగాళ్లు తమ భుజాలకు నల్ల రిబ్బన్‌లు ధరించి బరిలోకి దిగారు. తమ క్రికెట్‌ దిగ్గజం మార్టిన్‌ క్రో మృతికి నివాళిగా వారు ఈ నిర్ణయం తీసుకున్నారు. సుధీర్ఘ కాలం క్యాన్సర్‌తో పోరాడిన 53 సంవత్సరాల మార్టిన్‌ క్రో ఈనెల 3న మరణించిన విషయం తెలిసిందే.